Rangsang Tuban (Hanacaraka)/Kaca 34


Alihaksara
/kaca 034/

kartika saking ing langit ingkang kados warna andika ;  ing dinten punika ; kartika wau rentah wontĕn ing pangkon kula,
punapa kula boten kalilan angela ela?"
"pangéran ; sampeyan sampun sanget sanget anoraga ḍumateng kula ;  kula dedé  raré  alit ;  sarehning karsanipun kangjeng rama sarta ibu sori ; kula kapateḍakaken ḍateng ingkang sarira dados garwa ; 
dados ; kula kapeksa suwita ḍateng tiyang ingkang dereng naté  kula wanuhi ;  sarta limrahing laki pamisesanipun ḍateng ing rabi angungkuli pamisesaning bapa biyung ḍateng ing anak ; 
sapinten awratipun manah kula ; pancena amarentah dados kaparentah' ; '
"ḍuh ; gusti pepujan kula ;  kula boten pisan pisan nganggep kados ingkang kapangandikakaken punika ;  tebih pitung bedahap manawi kula agaḍahana cipta kumawa amisesa ḍateng rabi ; 
malah kula nyuwun titip jasad kula ḍateng sarira andika ;  kula namung tetep dadosa pamongipun sang kadi ratih ; " "pangéran ; pangandika sampeyan punika ; sayektosipun namung lamis kemawon ;  kajawi nyulayani pranataning agama ; boten wontĕn tiyang jaler kawisesa ing estri ;  dené  ingkang kedah sampeyan tampen ; panuwun kula sarta kalayan upata 

jv Basa Jawa (Javanese)
Rangsang Tuban